Sidneyə 714 nömrəli reys

Sidneyə 714 nömrəli reys — Belçika yazıçısı Erjenin yazdığı Tintin macəralarından biri. İlk dəfə 1966-cı ildə yazılmışdır və Tintinin 22-ci macərasıdır.

Bir çox Tintin macərası kimi bu macəra da əvvəl "Le journal de Tintin" jurnalında hissə-hissə nəşr olunmuş, daha sonra albom halına gətirilmişdir. "Sidneyə 714 nömrəli reys" Erjenin 1983-cü ildə ölümündən əvvəl tamamladığı sondan ikinci albomdur.

Bu macərada Tintin və dostları kosmos konqresinə qatılmaq üçün Avstraliyaya yola düşürlər. Hava limanında zəngin şəxs tərəfindən öz təyyarəsinə dəvət edilirlər. Təyyarə havada ikən qaçırılır və Sakit okeandakı bir adaya endirilir. Bu zaman onlar köhnə düşmənləri Rastapopoulas ilə qarşılaşırlar.

 Tarixi 
"Sidneyə 714 nömrəli reys" macərası Belçikada çıxan həftəli komiks jurnalı olan "Le journal de Tintin"də 27 sentyabr 1966-cı ildən 28 noyabr 1967-ci ilə qədər bölümlər şəklində nəşr olunmuşdur. Bir il sonra — 1968-ci ildə eyniadlı kitab şəklində yayımlanmışdır. Həm jurnalda, həm kitabda rəngli çap olunmuş və səhifə sayısı 62 olmuşdur.

İndiyədək "Sidneyə 714 nömrəli uçuş" yapon və katolon dilləri də daxil olmaqla 28 dilə tərcümə olunub.

 Mövzu 
"Sidney"ə 714 nömrəli uçuş Erjenin siyasi olmayan mövzularla məşğul olduğu İkinci dünya müharibəsindən sonrakı dövrə aid albomlarından biridir. Bu dövrdə Erje irqçiliyi, diktatorluğu, insan alverini qınamışdır.

"Sidneyə 714 nömrəli uçuş" albomunda Erje silah alverinə diqqət çəkmək istəyir. Bu macərda Erje milyoner Laszlo Karreydas obrazını əsl həyatda yaşayan fransız təyyarə istehsalçısı Marsel Dasso əsasında yaratmışdı. Erje dünya iqtisadiyyatının qaranlıqlarını da aydınladır: Laszlo Karreydasın İsveçrədəki gizli hesabları ortaya çıxır. Kimsəsiz adada Karreydası tibbi yollarla işgəncə verən Dr. Krollspell nasist alimi, "ölüm mələyi" ləqəbli Dr. Cosef Menqeleyə bənzədilir.

 Hekayə 
Tintin, Haddok və Turnosol Sidneydə təkil ediləcək kosmos elmləri konqresində iştirak etmək üçün yola düşürlər. Təyyarələri Cakartada istirahət etmək üçün dayananda köhnə dostları Pyotr Skat ilə qarşılaşırlar. Skat fransız milyoner təyyarə istehsalçısı Laszlo Karreydasın şəxsi pilotu olmuşdur. Skat dostlarını heç vaxt gülməyən bu milyonerlə tanış edir. Sən demə Karreydas da eyni konfransa gedir. Buna görə onları şəxsi təyyarəsinə dəvət edir, Tintin və dostları təklifi qəbul edirlər.

Səyahət zamanı Karreydasın şəxsi katibi Spaldinq və iki adamı təyyarəni ələ keçirib Sakit okeanda kiçik vulkanuk adaya endirirlər. Bu ada uydurma Sondeneziya dövlətinin Kiçik Sunda adalarından biridir. Bir müddət sonra məlum olur ki, bu işin arxasında Tintinin keçmiş düşməni Rastapopoulos dayanıbmış. Onun məqsədi Karreydasın İsveçrədəki gizli hesabını ələ keçirməkdir.

Tintin və dostlarını yaponlara aid köhnə hərbi sığınacaqda həbs edirlər. Rastapopoulosun adamı Dr. Krollspell nasist alim Dr. Cosef Menqelenin üsulları ilə Laszlo Karreydası sorğuya tutur. Ona "həqiqətlə deməyə məcbur edən" iynə vurur. Amma doza o qədər yüksək olur ki, hesabın şifrəsini demək əvəzinə uşaqlığında etdiyi pislikləri, acgözlükləri, qəddarlıqları danışmağa başlayır. Dr. Krollspellun uğursuzluğundan əsəbləşən Rastapopoulos onun üstünə yeriyir, amma iynə ona da girincə o da etiraflar etməyə başlayır.

Təyyarənin enişi zamanı öldürüldüyü zənn edilən Milunun köməyi ilə xilas olan Tintin və dostları adadakı telepatik səsin rəhbərliyində heykəllərlə dolu mağaraya daxil olurlar. Dağ daha çox ibadətgaha bənzəməkdədir. Tintin və dostları kəşf etdikləri gizli mexanizmlərlə vulkanın dərinliklərinə endikləri zaman düşmənləri də onları izləməyə davam edir. Rastapopoulosun pis əməllərini eşidən Dr. Krollspell Tintinin tərəfinə keçir. Qrup yoluna davam edərkən "Space Week" yazarı rus Mik Ezdanitoff (İngilizce versiyonunda Kanrokitoff) ilə qarşılaşırlar. Onları bura gətirən səsi telepatik ötürücü ilə Ezdanitoff yollamışdır. Belə texnologiyanı ona yadplanetlilər vermişdilər. Adanın keçmiş sakinləri isə yadplanetliləri tanrı bilib onlara ibadət etmişdilər. Mik Ezdanitoff yadplanetlilərin etibar etdikləri bir neçə şəxsdən biridir.

Rastapopoulos Tintini tutmaq üçün mağardakı keçidləri partlayıcı ilə yox etmək istəyir, amma bu vulkanik hərəkətliliyə səbəb olur. Rastapopoulos və dostları kauçuk salla aradan çıxırlar. Tintin və dostları isə vulkanın kraterində ilişib qalırlar. Bu zaman Ezdanitoff əvvəl onlara telepatik hipnoz edir, sonra yadplanetlilərin istifadə etdikləri bir uçan boşqabı köməyə çağırır. Beləliklə Tintin və dostları xilas olurlar. Ezdanitoff hipnoz altındaki dostlarını Rastapopoulos və adamlarının kauçuk salına yerləşdirir, saldaki pis adamları isə bilinməyən tərəfə aparır. Bir xilasedici təyyarə salı görür və onları xilas edir. Cakartadakı xəstəxanaya aparılan Tintin və dostları heç nə xatırlamır. Sadəcə Milunun yaddaşından bu hadisə silinməyib. Yadplanetlilərlə birlikdə olduqlarının tək sübutu Turnosolun cbində unutduğu yad cisimdir.

 Tərcümə olunduğu dillər 
"Sidneyə 714 nömrəli reys" indiyə qədər 28 dilə tərcümə olunub:
№ Dil Adı 1  Afrikans  Vlug 714 2  Bask  Sidneyrako 714 hegaldia 3  Benqal Flight 714 4  Bernese almanı   Flug 714 uf Sydney 5  Breton  Nij 714 da Sydney 6  Katalan  Vol 714 a Sydney 7  Çin  714 航班(714 hangban) 8  Danimarka Flight no. 714 til Sydney 9  Holland  Vlucht 714 10  Fars  Parvazi 714 11  Fin  Lento 714 12  Qalisiya  Voo 714 para Sidney 13  Alman  Flug 714 nach Sydney 14  Yunan   Ptisi 714 tia Sydney 15  İvrit  Tisa 714 16  İsland  Flugrás 714 til Sydney 17  İndoneziya  Penerbangan 714 18  İtalyan  Volo 714 destinazione Sydney 19  Yapon  シドニー行き714便 20  Malay  Penerbangan 714 21  Norveç  Penerbangan 714 22  Portuqal  Voo 714 para Sidney 23  Serb-xorvat  Let 714 za Sidnej 24  Sinxales  Guwan Gamana 714 25  İspan  Vuelo 714 para Sidney 26  İsveç  Plan 714 till Sydney 27  Türk  Sidney'e 714 sefer sayili uçuş 28  Vyetnam  Chuyén bay 714

 İstinadlar 

Kateqoriya:Tintin macəraları